Koviljsko-petrovaradinski rit

Koviljsko-petrovaradinski rit je kompleks barsko-močvarnih i šumskih ekosistema u jugoistočnoj Bačkoj, na području srednjeg toka Dunava, Srbija. Osnovne vrijednosti ovog prostora su očuvanost i raznovrsnost izvornih orografskih i hidrografskih oblika ritova (ade, rukavci, bare, močvare), očuvanost i bujnost izvornih biljnih zajednica ritova (šume, livade, trstici, ševari), raznovrsnost i bogatstvo faune (206 vrsta ptica i 24 vrste riba), naročito prisustvo rijetkih i proređenih vrsta. Zaštićeno područje Koviljsko-petrovaradinski rit se nalazi na listi Ramsarskih područja od 2012. godine, a zaštitna zona iznosi 8.292 hektara. Ovo aluvijalno područje oblikovano je redovnim poplavama i sukcesijom vegetacije, kao i ljudskim aktivnostima, a u njemu se nalazi veliki broj ugroženih biljnih vrsta kao što su vodena ljubičica (Hottonia palustris) i četverolisna djetelina (Marsilea quadrifolia). Od ključnog je značaja kao mrijestilište za mnoge vrste riba kao što je dugonosa kečiga (Acipenser ruthenus) i vodozemce poput velikog guštera (Triturus cristatus) i različite vrste beskičmenjaka, gmizavaca i sisara. Značajno područje za ptice Na zaštićenom području je registrovano 206 vrsta ptica među kojima su: orao bjelorepan (Haliaeetus albicilla), crna roda (Ciconia nigra), kašičara (Platalea leucorodia) i patka njorka (Aythya nyroca) Područje se koristi za šumarstvo, lov, tradicionalni ribolov kao i za stočarstvo radi očuvanja autohtonih vrsta konja, magaraca i krava. Vanjske veze „Koviljsko-petrovaradinski rit”. takonekako.com. Pristupljeno 9. 2. 2021. Reference